abstrahere
        
         (filosofi)
Store norske leksikon,Religion og filosofi,Filosofiens fagdisipliner,Erkjennelsesteori
Abstrahere betyr innen filosofien å fjerne en del eller et trekk ved en individuell helhet. Det kan være ved å skille ut visse egenskaper ved tingene gjennom en tankeprosess og betrakte dem isolert fra den sammenheng de vanligvis opptrer i.
De forskjellige retningene innen filosofisk erkjennelsesteori adskiller seg stort sett etter hvilken rolle de tilskriver abstraksjon i begrepsdannelsen.Enkelte har ment at allmennbegrepene er dannet ved abstraksjon. Disse begrepene kalles også noen ganger abstraksjoner, se universalia.Eksistensialismen har kritisert idealistisk filosofi for å abstrahere tanken fra resten av livet, dette er for eksempel noe av hovedpoenget i Søren Kierkegaards (1813–1855) kritikk av Georg Wilhelm Friedrich Hegel (1770–1831). Les mer i Store norske leksikon erkjennelsesteori filosofi